Държавен вестник, бр. 75, 2016 г., стр. 126

СТР.  126	
Д Ъ Р Ж А В Е Н  В Е С Т Н И К 	
БРОЙ  75
(4) Всички сензори, преобразователи, захран­
ващи модули и GPRS устройства по чл. 31, ал. 5 
се запечатват и пломбират от служители на 
компетентното МУ. Ако устройството фабрично 
не позволява запечатване и/или пломбиране, 
то следва да бъде защитено с прозрачна кутия, 
която да се заключва и пломбира. В случаите 
по чл. 31, ал. 5 всички преобразуватели, за­
хранващи модули и GPRS модеми следва да 
бъдат поместени в отделна кутия с възможност 
за пломбиране. 
(5) Сензорите се поставят на места извън 
влиянието на магнитни и други въздействия, 
които могат да променят точността и досто­
верността на измерванията.
(6) Всички разходомери и броячи следва да 
имат енергонезависима памет и да работят в 
режим на натрупване без възможност за зану­
ляване (totalizer/фискална памет).
(7) Когато в точка за контрол ще се измерват 
енергийни продукти, различаващи се по код по 
Комбинираната номенклатура или с различни 
акцизни ставки, задължително се измерват и/
или предават към информационната система на 
Агенция „Митници“ данни, идентифициращи 
съответния продукт.
(8) Когато задължените лица използват 
средства за измерване и контрол с възможност 
за измерване на плътност, показателят „средна 
плътност за транзакция при 15 °С“ се предава 
по електронен път от средството за измерване 
и контрол. В случаите, когато средствата за 
измерване и контрол не разполагат с такава 
възможност, към информационната система 
на Агенция „Митници“ се предават данните 
за плътността, посочени в анализните серти­
фикати по чл. 62, ал. 1, т. 2 ЗАДС като част от 
информацията по приложение № 9.
(9) Когато една точка за контрол се използ­
ва за измерване на постъпващи и извеждани 
акцизни стоки (вход и изход), към информа­
ционната система на Агенция „Митници“ и 
автоматизираната система за отчетност на 
задълженото лице задължително се предават 
данни за посоката на движение на акцизните 
стоки във всеки един момент.
(10) При всички случаи на измерване на 
акцизни стоки към информационната система 
на Агенция „Митници“ се предава продуктов 
код (еквивалентен на Допълнителен код на сто­
ката, деклариран в акцизна декларация и/или 
регистър „Дневник на складовата наличност“) 
съгласно приложенията към тази наредба и в 
съответствие с предоставената информация 
по чл. 11, ал. 3. 
(11) Използването на система от сензори и 
сумиращо устройство се допуска при условие, 
че системата бъде тествана и калибрирана 
от правоимаща метрологична организация в 
присъствието на служители от компетентното 
МУ. След тестване и калибриране на цялата 
система същата се обезпечава с поставяне на 
пломби и/или по друг подходящ начин.
(12) Не се допуска използването на безжични 
сензори при СКИУ.
(13) Моментните показания от средствата 
за измерване и контрол се предават през рав­
ни интервали от време, като това време е не 
повече от:
1. десет минути за средствата за измерване 
и контрол на обем и/или маса, монтирани на 
автомобилни товароразтоварища;
2. петнадесет минути за средствата за измер­
ване и контрол на обем и/или маса, монтирани 
на железопътни товароразтоварища;
3. един час за средствата за измерване и 
контрол на обем и/или маса, монтирани на 
речни и морски товароразтоварни терминали;
4. един час за средствата за измерване и 
контрол на обем, монтирани на нефтопроводи, 
нефтопродуктопроводи и газопроводи;
5. две минути за средствата за измерване и 
контрол-везни;
6. десет минути за средствата за измерване 
и контрол на алкохол и алкохолни напитки;
7. петнадесет секунди от средството за из­
мерване и контрол за отчитане на брой;
8. три минути за средствата за измерване и 
контрол на маса, монтирани на колонките за 
зареждане с природен газ.
(14) Данните за измерените количества 
акцизни стоки от средствата за измерване и 
контрол се изпращат към Агенция „Митници“ 
в транзакционен режим в съответствие с при­
ложения № 1, 2, 3, 4, 8 и 9. 
(15) Транзакционен режим не се прилага 
в точките за контрол, за които митническите 
органи са установили непрекъснат процес на 
протичане на флуид през средството за измер­
ване и контрол в съответствие с приложение 
№ 10.
(16) Статусът на транзакцията се изчита 
от калибрационните тагове – „индикатор на 
промяната“. При промяна от 0 към 1 за начало 
на транзакция към информационната система 
на Агенция „Митници“ се изпраща „1“, а при 
промяната от 1 към 0 за край на транзакция се 
изпраща „0“ в колона „Флаг за начало/край 
на транзакция“.
(17) При липса на функционалност на сред­
ството за измерване и контрол за изпращане 
на „Начало на транзакция“ като „Начало на 
транзакцията“ се приемат показанията от края 
на предходната транзакция, като се предават 
в колона „Начало на транзакция“.
Раздел III 
Изисквания към връзките и комуникацията 
със средствата за измерване и контрол
Чл. 31. (1) Сензорът се свързва с индус­
триалния контролер в ИКУНК посредством 
кабел, който не може да се демонтира след 
запечатване и пломбиране на сензора. Ако 
това е възможно, сензорът задължително се 
защитава с прозрачна кутия, която се заключва 
и пломбира.
(2) За връзка между сензорите и индустри­
алния контролер се използват само екранирани 
кабели, механично защитени и фабрично про­
изведени за използване в индустриални условия.
(3) Комуникацията от средствата за измерва­
не и контрол до ИКУНК е по цифров протокол.